Tom Levorstad

Tom Levorstad (født 5. juli 1957) er en tidligere norsk skihopper som representerte Kråkstad IL. Han har blant annet bronse fra VM i skiflyving i Oberstdorf i 1981. Han har også hatt bakkerekorden i Holmenkollbakken.

Levorstad gjorde det relativt sett best i store hoppbakker. Ti ganger plasserte han seg blant de 10 beste i verdenscuprenn, og hele ni av disse var i storbakkerenn. Den beste verdenscupplasseringen var en tredjeplass fra franske Saint-Nizier i februar 1980.

Karrierens høydepunkt var bronsemedaljen fra verdensmesterskapet i skiflyging i 1981, der han bare hadde finske Jari Puikkonen og østerrikske Armin Kogler foran seg på resultatlista.

Referanser

Eksterne lenker 
 

Norske skihoppere
Personer fra Ski kommune
Fødsler i 1957